## Suur-Sõjamäe tn 60 kinnistu ja lähiala detailplaneeringu (DP1180) II läbivaatusringi märkused ja nendega arvestamine:

**Aili Tammaru – planeeringute arhitekt:**

1. Lahendamata on lähtetingimuste punkt 4.3.2. Piirkonda läbivate teede äärde ette näha puud. Teemaale ettenähtud kõrghaljastus peab jääma teemaale, arvestada tuleb tehnovõrkude kaitsevööndiga ning vastavate istutuspiirangutega. Seletuskirjas olete välja toonud „Kuna läbiva tee (Roosivälja tee) ühel küljel on kraav ning teisele küljele kavandatud tehnovõrkude koridorid, ei ole võimalik antud nõuet täita.“ – nõude täitmiseks tuleb Roosivälja tee äärde ette näha liiklusmaa krundid, kuhu kõrghaljastus ette näha.

*Vastus: Märkusega on arvestatud. Detailplaneeringu lahendust on korrigeeritud selliselt, et Roosivälja tee äärde kavandatud tänavahaljastus jääb transpordimaa krundile pos 5. Selleks on muudetud kruntide pos 4 ja pos 5 vahelist piiri. Seejuures on arvestatud tehnovõrkude kaitsevööndiga ning vastavate istutuspiirangutega.*

*Samuti on sellest lähtuvalt korrigeeritud krundi pos 4 hoonestusala piiri, pindala ning suurimat lubatud ehitisealust pinda vastavalt lubatud krundi täisehituse protsendile.*

1. Punktis 4.2 olete välja toonud, et pos 2 ja 3 kruntidele on juurepääs kavandatud Roosivälja teelt, kuid põhijoonisel on ette nähtud ka juurdepääs Lennujaama krundilt/siseteelt. Palun lisada ka seletuskirja võimalik juurdepääs pos 2 ja 3 kruntidele lennujaama territooriumilt.

*Vastus: Märkusega on arvestatud. Detailplaneeringu seletuskirja peatükis 4.2 toodud informatsiooni kruntide pos 2 ja pos 3 juurdepääsuvõimaluste kohta on täiendatud.*

1. Täpsustada seletuskirja punktis 4.2 lõpus toodud nõudeid: - pos 2 ja 3 on kaassihtotstarbena määratud lennujaama teenindav ärimaa sihtotstarve, mitte igasugune äri. - Pos 2 ja 3 liitmisel võib liita ehitiste aluse pinna MITTE hoonete arvu! Maksimaalne hoonete arv krundi, olgu siis liidetud või mitte on 3!

*Vastus: Märkusega on arvestatud. Detailplaneeringu seletuskirja peatükis 4.2 toodud informatsiooni kruntide pos 2 ja pos 3 liitmise võimaluste ja tingimuste kohta on korrigeeritud vastavalt märkusele.*

**Õnne Kask – liikuvusspetsialist:**

Kooskõlastatud

**Gerthard Tints – teedespetsialist:**

Kooskõlastatud

**Astrid Promet – planeeringute spetsialist:**

1. Soodevahe küla Suur-Sõjamäe tn 60 kinnistu ja lähiala detailplaneering algatati Rae Vallavalitsuse 24.01.2023 korraldusega nr 173 (edaspidi korraldus). Korralduse lisa 1 p-i 4.3.2 kohaselt piirkonda läbivate teede äärde tuleb ette näha puud. Teemaale ettenähtud kõrghaljastus peab jääma teemaale (arvestada tuleb tehnovõrkude kaitsevööndiga ning vastavate istutuspiirangutega). Detailplaneeringu lahendust korrigeerida vastavalt nõuetele.

*Vastus: Märkusega on arvestatud. Detailplaneeringu lahendust on korrigeeritud selliselt, et Roosivälja tee äärde kavandatud tänavahaljastus jääb transpordimaa krundile pos 5. Selleks on muudetud kruntide pos 4 ja pos 5 vahelist piiri. Seejuures on arvestatud tehnovõrkude kaitsevööndiga ning vastavate istutuspiirangutega.*